Tugna i aɣ-d-yefka di tseddart-agi, d tugna n lahna d tumert, "ẓriɣ lxir ɣef twenza-m" maḥsub di tmetti taqbaylit d tanyirt i d-igellun s lfal igarzen d azamul n lfarḥ, d zzher ɣer tmeṭṭut. Afus, di tmetti taqbaylit, d azamul n tallalt d lemɛawna, akken daɣen yemmal-d lǧahd d wafud, d tebɣest.27Amedyaz iḥulfa s lfaṛḥ ɣer tamma n tin iḥemmel, yeglem-d assaɣ i tenyezdin d akken yebna ɣef lsas, imi lsas di tmetti s umata, d ajgu i ɣef ibed uxxam, d netta i d agejdan, d azamul n lǧahd, ttaken-t d amedya i tmeṭṭut acku d lsas di twacult28, fell-as i yebna uxxam. yesemres tanmegla:"tafat-im tekkes-iyi ṭṭlam" ycuba tilin-ines ɣer tama-s amzun d tafat yeḍwan tuddert-is imi d azamul n talwit d tumert, d nṇuṛ yeḍwan axxam, yetteksen ṭṭlam.